Konnakotka noorlind püsib endiselt pesa lähistel. Täna tegi ta ühele pistriku moodi linnule (ei suutnud palja silmaga määrata) tuule  alla. Too söandas suurest kuusest, kus kotkas sulgi kohendas, liiga lähedalt mööda söösta ja see kotkale ei meeldinud. Paar kilgatust, natuke tagaajamist - mõne hetkega oli jõuvahekord selgeks tehtud ja väiksem kadus kiiresti oma teed.